钦定古今图书集成/历象汇编/岁功典/第011卷 > 《大戴礼记》 > 《千乘篇》
## 钦定古今图书集成/历象汇编/岁功典/第011卷 > 《大戴礼记》 > 《千乘篇》

司徒“典春，以教民之不则，时不若不令成，长幼、老疾、
孤寡，以时通于四壃。有阖而不通，有烦而不治，则民
不乐生，不利衣食。凡民之藏贮，以及山川之神明加
于民者，发国功谋，斋戒必敬，会时必节，日历巫祝，执
伎以守官，俟命而作。”祈王年，祷民命，及畜谷蜚征，庶
虞草。方春三月，缓施生育，动作百物，于时有事，享于
皇祖皇考，朝孤子八人，以成春事。